CELEX: 62009TN0429
Language: el
Date: 2009-10-21 00:00:00
Title: Υπόθεση T-429/09: Αγωγή της 21ης Οκτωβρίου 2009 — Campailla κατά Επιτροπής

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/42
            
         
      Αγωγή της 21ης Οκτωβρίου 2009 — Campailla κατά Επιτροπής
      (Υπόθεση T-429/09)
      (2010/C 161/66)
      Γλώσσα διαδικασίας: η γαλλική
      
         Διάδικοι
      
      
         Ενάγων: Massimo Campailla (Boulogne-sur-Mer, Γαλλία) (εκπρόσωπος: P. Goergen, δικηγόρος)
      
         Εναγομένη: Ευρωπαϊκή Επιτροπή
      
         Αιτήματα του ενάγοντος
      
      Ο ενάγων ζητεί από το Γενικό Δικαστήριο:
      
                  —
               
               
                  να υποχρεώσει την Επιτροπή στην καταβολή αποζημιώσεως για την αποκατάσταση της ζημίας την οποία φέρεται ότι υπέστη λόγω της αρνήσεως της Επιτροπής να λάβει μέτρα κατόπιν καταγγελίας του περί προσβολής των θεμελιωδών του δικαιωμάτων από τις αρχές του Καμερούν.
               
            
         Ισχυρισμοί και κύρια επιχειρήματα
      
      Με την υπό εξέταση αγωγή, ο ενάγων ζητεί την αποκατάσταση της ζημίας που φέρεται ότι υπέστη εξαιτίας των αποφάσεων της Επιτροπής που περιλαμβάνονται στο έγγραφο D3 *3/2004/D/4809, της 30ής Ιουλίου 2004, και στο έγγραφο D3 D*3/2004/D/5438, της 9ης Σεπτεμβρίου 2004, που απευθύνθηκαν στον ενάγοντα, με τα οποία η Επιτροπή αρνήθηκε να λάβει μέτρα κατόπιν καταγγελίας του περί φερόμενης προσβολής των θεμελιωδών του δικαιωμάτων από τις αρχές του Καμερούν.
      Προς υποστήριξη της αγωγής του ο ενάγων προβάλλει ισχυρισμούς που αντλούνται από τον παράνομο χαρακτήρα της αποφάσεως λόγω παραμορφώσεως των πραγματικών περιστατικών και καταχρήσεως εξουσίας, όπως επίσης και παραβάσεως των διατάξεων και αρχών της Συνθήκης ΕΚ και της Συνθήκης ΕΕ, καθώς και προσβολής των θεμελιωδών δικαιωμάτων που εγγυάται η ευρωπαϊκή σύμβαση για την προάσπιση των ανθρώπινων δικαιωμάτων και των θεμελιωδών ελευθεριών και ο χάρτης θεμελιωδών δικαιωμάτων της Ευρωπαϊκής Ένωσης (μεταξύ άλλων: των αρχών της ασφάλειας δικαίου, της δικαιολογημένης εμπιστοσύνης, της χρηστής διοικήσεως, της υποχρεώσεως περί μη εισαγωγής διακρίσεων, της χρηστής διακυβερνήσεως, της τηρήσεως των ουσιωδών τύπων, της απαγορεύσεως της απάνθρωπης ή εξευτελιστικής μεταχειρίσεως).